# data[].attributes.body
- Emily Brontë oli englantilainen kirjailija ja runoilija.
-  Syntyi 30. heinäkuuta 1818, kuoli 19. joulukuuta 1848 tuberkuloosiin.
- Varttui pappi-isänsä ja uskonnollisen, ankaran tätinsä kasvattamana sisarustensa kanssa
- opiskeli sisäoppilaitoksessa, mutta haettiin pois kun kaksi hänen siskoaan kuolivat koulun huonon hygieniatason ja niukan ravinnon takia
- Toimi hetken kotiopettajattarena, mutta koki työn liian orjuuttavaksi joten lopetti
- Alkoi kirjoittamaan esikois (ja ainoaa) romaaniaan, Humisevaa Harjua, vuonna 1846 ja se julkaistiin seuraavana vuonne 1847. Romaani otettiin vastaan ristiriitaisesti eikä myynti ollut kovin korkea.

# data[].attributes.body
Romaani alkaa herra Lockwoodin vieraillessa Humisevassa harjussa tapaamassa uutta vuokraisäntäänsä Heathcliffiä. Vierailun aikana puhkeaa myrsky, joten Lockwood saa luvan yöpyä Humisevassa harjussa. Palattuaan kotiinsa Lockwoodin taloudenhoitaja kertoo hänelle herra Heathcliffin tarinan.

Heathcliff oli lapsena orpopoika, joka on säälistä otettu kartanon kasvatiksi. Kartanon perheessä on 2 lasta: Catherine Earnshaw ja Hindley Earnshaw. Catherine ja Heathcliff rakastuvat. Perhe kuitenkin erottaa tämän parin, sillä Heathcliff kuuluu alempaan säätyyn kuin Catherine. Catherine menee naimisiin naapurikartanon pojan Edgar Lintonin kanssa. Tämä saa jotain tapahtumaan Heathcliffin päässä; hän kokee itsensä todella petetyksi ja vannoo kostoa ja tuhoa. Tämä muodostuu hänen elämänsä sisällöksi Catherinen kuoltua synnyttäessään ainoaa tytärtään.

# data[].attributes.body
Humisevan harjun päähenkilö on Heathcliff. Heathcliff on elämänhalunsa menettänyt mies, töykeä ja epämiellyttävä. Muita hyvin keskeisiä henkilöhahmoja ovat muun muassa Catherine, Edgar Linton, taloudenhoitaja Ellen ja Hindley. Heathcliffin ja Catherinen välinen rakkaussuhde on teoksen tärkein, sillä romaanin juoni pyörii sen ympärillä. Myös Catherinen suhde hänen mieheensä Edgariin ja tämän sekä Heathcliffin välinen suhde ovat juonen kannalta tärkeitä. Heathcliffin ja Edgarin välille syntyy kilpailu Catherinesta, joka horjuttaa hänen mielenterveyttään.

# data[].attributes.body
Romaanin keskeisenä miljöönä toimii Humiseva harju ja sen tilukset Lintonin suvun omistama Rastaslaakson kartano. Myös Yorkshiren nummiseudut ovat tärkeässä osassa teoksessa. Humiseva harju on erittäin tärkeässä merkityksessä, sillä se on avainpaikka teoksen tapahtumille ja juonen etenemiselle. Romaani on nimettykin tämän paikan mukaan,

# data[].attributes.body
Humisevan harjun teemoja ovat mielestäni viha, katkeruus ja pahuus. Nämä esiintyvät läpi koko romaanin Heathcliffin tekemisten myötä ja herättävät lukijan mielessä paljon kysymyksiä hänen moraaleistaan, Heathcliffin syvä raivo ja kostonhimo ovat kammottavia ja teos voitaisiinkin tulkita myös jonkinlaiseksi varoitukseksi siitä, mihin tällaiset katkeruuden ja kostonhimon tuntemukset voivat pahimmillaan johtaa. Myös mielenterveys ja sen heikkeneminen voisivat olla tämän teoksen teemoja, sillä on melko selvää, että Heathcliffin pään sisällä ei ole ihan kaikki kunnossa.

# data[].attributes.body
Humiseva harju on edelleen englantilaisen kirjallisuuden tunnetuimpia klassikoita. Teoksesta on mielestäni muodostunut klassikko aikakaudelleen epätyypillisen tarinan ja kerronnan myötä. Catherinen ja Heathcliffin viattoman rakkauden muuttuminen väkivallaksi, katkeruudeksi ja julmuudeksi jää lukijoiden mieleen ja herättää keskustelua edelleen. Humiseva harju on lähes kaikille jollain tapaa tuttu kaikille ja tunnettu ympäri maailmaa. Mielestäni Humiseva harju todellakin ansaitsee klassikkoasemansa.

# data[].attributes.body
Humiseva harju ei ole tyypillinen rakkaustarina, vaan väkivaltainen ja raaka romaani. Sen synkeys ja hulluus eivät ole sitä, mitä lukija odottaa. Kirjan julkaisemisen aikaan oltiin järkyttyneitä siitä, miten nainen on voinut tällaisen tarinan ja epäiltiin, että Brontë

ei ollut itse kirjoittanut teosta. Julkaisuaikaan naisen ja miehen välinen tasa-arvo ja naisen asema yhteiskunnassa ei siis ollut läheskään samalla tasolla kuin nykypäivänä.

# data[].attributes.body
Hei juuri sinä! Kyllä, sinä! Kaipaatko vaihtelua nykypäivän kirjallisuuteen? Alkavat fantasia-, sci-fi- ja postmodernit sepostukset joista et ymmärrä mitään tympiä? Jos vastasit näihin kyllä, lue Emily Bronten mestariteos Humiseva harju ja palaa ajassa taaksepäin 1800-luvun nummille. On jo korkea aika lukea tämä klassikko mikäli et ole sitä vielä tehnyt, Humiseva harju on must-read kaikille kirjallisuuden ystäville. Jos haluat kirjan täynnä tunteita ja toimintaa, tämä on sinulle oiva valinta: se on täynnä rakkautta, kostonhimoa ja yllättäviä juonenkäänteitä. Tämä teos sopii myös hieman ronskimmista tarinoista pitäville! Tarina vie lukijat mukanaan ja on varmasti mielenkiintoinen kenelle tahansa.